Det blir opptil 30 m høyt. Barken er glatt og rødlig på unge trær, men blir gråbrun og oppsprukket. Bladene er bredt lansettformede til eggformede, mørkegrønne, glinsende, uten kjertler, 6–9 cm lange og nesten 4 cm brede. Unge blad er lengre, mer enn 10 cm, og har en karakteristisk rød farge. Blomstene dufter og er tvekjønnede med 6 grønnhvite tepaler. Pollenbærerne har 2 pollensekker. Frukten er eggformet, 1–1,5 cm lang og sitter i ei lita skål. Den inneholder ett frø og er purpursvart når moden.